rejauldu/bengali-wikipedia huggingface dataset:
ফেরদৌস জান্নাতুল (১৩/০৭/২০০৫ তাং জন্মগ্রহণ করেন) একজন বাংলাদেশী দাবা মহিলা ফিডে মাস্টার (WFM) (২০২৪), বাংলাদেশী মহিলা দাবা চ্যাম্পিয়নশিপ বিজয়ী (২০২১)।   দাবা ক্যারিয়ার  ২০১৯ সালে জান্নাতুল মেয়েদের অনূর্ধ্ব ১৪ বছর বয়সী গ্রুপে বাংলাদেশী সাব-জুনিয়র দাবা চ্যাম্পিয়নশিপ জিতেছে।Elegant National Youth Chess Championships-2019 Under-14, Girls ২০২০ সালে তিনি উন্মুক্ত অনুর্ধ১৬ বয়সী গ্রুপে বাংলাদেশী সাব-জুনিয়র দাবা চ্যাম্পিয়নশিপ জিতেছেন।WALTON Smart TV National Youth Chess Championships-2020, Under-16  ২০২৩ সালে জান্নাতুল এশিয়ান জোনাল দাবা টুর্নামেন্ট জিতেছেন এবং মহিলা আন্তর্জাতিক মাস্টার (ডব্লিউআইএম) অর্জন করেছেন  এবং মহিলা দাবা বিশ্বকাপে অংশগ্রহণের সুযোগ লাভ করেছেন।Bangabandhu Asian Zone-3.2 Chess Championship-2023, Women's  ২০২৩ সালে, বাকুতে জান্নাতুল একক-নির্মূল নারী দাবা বিশ্বকাপে অংশগ্রহণ করে, প্রথম রাউন্ডে রোমানিয়ান মহিলা গ্র্যান্ডমাস্টার ইরিনা বুলমাগার কাছে হেরে যায়। FIDE World Cup - Pairings Tree  জান্নাতুল বাংলাদেশের হয়ে মহিলা দাবা অলিম্পিয়াডে খেলেছেন:   ২০২২ সালে, চেন্নাইতে ৪৪ তম দাবা অলিম্পিয়াডে (মহিলা) তৃতীয় বোর্ডে (+5, =3, -2)।  • ২০১৯ সালে, জান্নাতুল দাবার  ওমেন ক্যান্ডিডেট মাস্টার (WCM) উপাধিতে ভূষিত হন।  • ২০২৪ সালে, জান্নাতুল দাবার ওমেন ফিদে মাস্টার (WFM) উপাধিতে ভূষিত হন৷   ঐতিহাসিক অর্জন  জান্নাতুল 2021 সালের বাংলাদেশী মহিলা জাতীয় চ্যাম্পিয়ন হয়েছেন। তিনি বাংলাদেশের মহিলাদের মধ্যে দ্বিতীয় সর্বকনিষ্ঠ মহিলা জাতীয় চ্যাম্পিয়ন। তিনি 16 বছর 6 মাস বয়সে মহিলা জাতীয় চ্যাম্পিয়ন হন। আর এর আগে 2005 সালে, শামীমা আক্তার লিজা 16 বছর বয়সে সর্বকনিষ্ঠ মহিলা মহিলা জাতীয় চ্যাম্পিয়ন হয়েছিলেন।  জান্নাতুল বাংলাদেশী মহিলা দাবা খেলোয়াড়দের মধ্যে সর্বকনিষ্ঠ মহিলা আন্তর্জাতিক মাস্টার (WIM) খেতাব অর্জন করেছেন। বাংলাদেশীদের মধ্যে মাত্র 18 বছর বয়সে তিনি এই রেকর্ডটি করেছিলেন। তিনি এশিয়ান জোনাল চ্যাম্পিয়ন 2023 হয়ে সরাসরি উইমেন ইন্টারন্যাশনাল মাস্টার (WIM) খেতাব জিতেছেন।   খেলার স্টাইল  জান্নাতুল সাদা গুটি নিয়ে 1.d4 ( রানির প্যান গেম ) খেলতে পছন্দ করে। এছাড়াও তিনি সাদা গুটি নিয়ে 1.e4 ( কিংস প্যান গেম ) খেলেছিলেন আরো আগে।   ব্যক্তিগত জীবন  জান্নাতুলের ভাই মোঃ সাজিদুল হকও একজন দাবা খেলোয়াড়। মোঃ সাজিদুল হক(অনূর্ধ্ব-১৪) বাংলাদেশ চ্যাম্পিয়ন-২০২২। তার বর্তমান রেটিং 2036 । ব্যক্তিগত জীবনে জান্নাত ঘুরতে অনেক ভালোবাসেন। জান্নাতুল কম্পিউটার সায়েন্স এবং ছবি আঁকার প্রতি অনুরাগী।   রেফারেন্স    বহিঃসংযোগ          বিষয়শ্রেণী:ঢাকার ক্রীড়াবিদ বিষয়শ্রেণী:দাবার নারী ফিদে মাস্টার বিষয়শ্রেণী:বাংলাদেশী নারী দাবাড়ু বিষয়শ্রেণী:জীবিত ব্যক্তি বিষয়শ্রেণী:২০০৫-এ জন্ম বিষয়শ্রেণী:২১শ শতাব্দীর বাংলাদেশী নারী ক্রীড়াবিদ
জাতীয় সড়ক ১১৬এ  ভারতের একটি জাতীয় সড়ক। এটি সাধারণত এনএইচ ১১৬এ নামে পরিচিত। সড়কটি  জাতীয় সড়ক ১৬-এর একটি গৌণ পথ। এনএইচ-১১৬এ ভারতের পশ্চিমবঙ্গ রাজ্যে মধ্যে দিয়ে গেছে।   পথ  এনএইচ ১১৬এ পশ্চিমবঙ্গ রাজ্যের পাঁশকুড়া (মেকোগ্রাম), দাসপুর, বন্দর, গৌরহাটি, আরামবাগ, উচালান, সেহারা বাজার, বর্ধমান, কর্জনা, মঙ্গলকোট, খাড়গ্রাম, নগর, শেরপুর পঞ্চগ্রাম ও মোরেগ্রামকে সংযুক্ত করে।   আরো দেখুন   ভারতের জাতীয় মহাসড়কের তালিকা  রাজ্য অনুসারে ভারতের জাতীয় মহাসড়কের তালিকা   তথ্যসূত্র   বহিঃসংযোগ  ওপেনস্ট্রিটম্যাপে এনএইচ ১১৬এ  বিষয়শ্রেণী:পশ্চিমবঙ্গের জাতীয় সড়ক বিষয়শ্রেণী:ভারতের জাতীয় সড়ক
আমতলী সরকারি কলেজ, যা পূর্বে আমতলী ডিগ্রি কলেজ নামে পারিচিত ছিল, বাংলাদেশের বরগুনা জেলার আমতলী উপজেলার অন্তর্গত একটি সরকারি শিক্ষাপ্রতিষ্ঠান। ১৯৬৯ সালে প্রতিষ্ঠিত জাতীয় বিশ্ববিদ্যালয়ের অধিভূক্ত কলেজটি উচ্চ মাধ্যমিক সার্টিফিকেট, ডিগ্রী ও কিছু স্নাতক পর্যায়ের সার্টিফিকেট প্রদান করে। কলেজটিতে বরিশাল শিক্ষা বোর্ডের উচ্চ মাধ্যমিক এবং জাতীয় বিশ্ববিদ্যালয়ের স্নাতক কোর্সের পাশাপাশি বাংলাদেশ কারিগরি শিক্ষা বোর্ডের উচ্চ মাধ্যমিক এবং বাংলাদেশ উম্মুক্ত বিশ্ববিদ্যালয়ের বিভিন্ন কোর্সের পাঠদান করা হয়।   ইতিহাস  কলেজটি ১৯৬৯ সালে উচ্চ মাধ্যমিক কলেজ হিসেবে প্রতিষ্ঠিত হয়। প্রতিষ্ঠাতা হলেন মোঃ মফিজ উদ্দিন তালুকদার নামের একজন সম্ভ্রান্ত ব্যক্তি। ১৯৭২ সালে বি.এ(পাস) কোর্স ও ২০০২ সালে স্নাতক শ্রেনী খোলা হয়।  তারিখে কলেজটিকে প্রথম এমপিওভুক্ত করা হয়।। ২০১৬ সালে কলেজটিকে জাতীয়করণ করা হয়েছে। কলেজটিতে ২০২৪ সালের ২৮ এপ্রিল ৪১তম বিসিএস থেকে নিয়মিত বিসিএস (সাধারণ শিক্ষা) ক্যাডারের শিক্ষক প্রদায়ন করা শুরু হয়। তবে ক্যাডার সার্ভিসের শিক্ষক প্রদানের পূর্বেই শিক্ষা ক্যাডারের অধ্যাপক পদমর্যাদায় অধ্যক্ষ প্রদায়ন করা হয়েছিল।   তথ্যসূত্র    বহিঃসংযোগ   বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয় বিষয়শ্রেণী:বাংলাদেশের সরকারি মহাবিদ্যালয় বিষয়শ্রেণী:আমতলী উপজেলা বিষয়শ্রেণী:বরগুনা জেলার মহাবিদ্যালয়
টংগী সরকারি কলেজ বাংলাদেশের গাজীপুর সদর উপজেলার টঙ্গীতে অবস্থিত একটি সরকারি শিক্ষাপ্রতিষ্ঠান।   ইতিহাস  ১৯৭২ সালে স্থানীয়দের উদ্যোগে কলেজটি প্রতিষ্ঠিত হয়। ১৯৮৮ সালের ৪ঠা জানুয়ারি টংগী কলেজটি জাতীয়করণ করা হয়। ১৯৯৬ সালে মানবিক ও বাণিজ্য শাখার ৮টি বিষয়ে স্নাতক কোর্স এবং পর্যায়ক্রমে স্নাতকোত্তর কোর্স চালু হয়। ২০১২ সালে বিজ্ঞান ও মানবিক শাখায় আরও ৪টি বিষয়ে স্নাতক কোর্স চালু হয়। ২০২৩ সালে এর একাডেমিক ভবনের ষষ্ঠ তলার ভিত্তিপ্রস্তর উদ্বোধন করা হয়। ২০২৪ সালে দুর্নীতি দমন কমিশনের তদন্ত দল কলেজের পাশে অবস্থিত পাট ও বস্ত্র মন্ত্রণালয়ের একটি অডিটরিয়াম চলমান মামলার মাঝে ভেঙ্গে কলেজ কর্তৃপক্ষ কর্তৃক এর সম্পদ আত্মসাৎ করার অভিযোগের প্রাথমিক প্রমাণ পেয়েছে বলে ঘোষণা করে।   বিভাগ ও অনুষদসমূহ   বিজ্ঞান অনুষদ  রসায়ন বিভাগ  পদার্থবিজ্ঞান বিভাগ  গণিত বিভাগ  উদ্ভিদবিজ্ঞান বিভাগ   কলা ও সমাজবিজ্ঞান অনুষদ  ইংরেজি বিভাগ  বাংলা বিভাগ  রাষ্ট্রবিজ্ঞান বিভাগ  সমাজকর্ম বিভাগ  ইসলামিক স্টাডিজ  অর্থনীতি   বাণিজ্য অনুষদ  হিসাববিজ্ঞান বিভাগ  ব্যবস্থাপনা বিভাগ   উচ্চমাধ্যমিক শ্রেণী  বিজ্ঞান  বাণিজ্য ও  মানবিক  তথ্যসূত্র  বিষয়শ্রেণী:গাজীপুর জেলার মহাবিদ্যালয় বিষয়শ্রেণী:১৯৭২-এ প্রতিষ্ঠিত শিক্ষাপ্রতিষ্ঠান
নারী সমকামী সাহিত্য হচ্ছে সাহিত্যের নারী সমকামী শাখা। সভ্যতার ঊষালগ্ন থেকেই নারীদের মধ্যে সমপ্রেম চলে বলে কথিত রয়েছে এবং নারী সমকামী সাহিত্য সেই খ্রিষ্টপূর্ব সময়কাল থেকেই চলে আসছে বলে রটিত। যদিও মধ্যযুগে ইউরোপে অনেক নারী সমকামী সাহিত্যিক শাস্তির আওতায় পড়ে গিয়েছিলেন এবং তাদের বই পুড়িয়ে ফেলা হয়েছে। ১৭৯১ সালে ফ্রান্স সমকামিতা বৈধ করে দেয় যেটা ছিলো পশ্চিম ইউরোপের ইতিহাসে পুরোপুরি বিরল দৃষ্টান্ত। যদিও উনিশ শতকে যখন ফ্রান্স পুরোপুরি উদার ছিলো সমকামিতার ক্ষেত্রে তখন ব্রিটিশ রানী ভিক্টোরিয়া তার দেশ ব্রিটেনে সমকামিতা অবৈধ করে রেখেছিলেন কিন্তু নারী-সমকামীদেরকে কোনো ধরনের শাস্তির আওতায় আনা হতোনা তখন কারণ ফরাসী নারী সমকামী কবিতা, গল্প, উপন্যাস, প্রবন্ধ - এগুলো ইংরেজি ভাষায় অনূদিত হয়ে ব্রিটেনে প্রকাশিত হচ্ছিলো। নারী সমকামিতা সাহিত্য - এই খাতের মূল ধারা শুরু বিংশ শতাব্দীতে প্রথম বিশ্বযুদ্ধের আগেই, আর প্রথম বিশ্বযুদ্ধ শেষ হবার তুমুল হারে নারী সমকামী সাহিত্যিক লেখা পশ্চিম ইউরোপ জুড়ে বিক্রি হতে থাকে আর মার্কিন দেশে নারী সমকামী বই চালু হয় দ্বিতীয় বিশ্বযুদ্ধের পরে। নারীদের সমকামী সাহিত্য সমকামী নারীবাদের একটি অন্যতম মূল আলোচনার বিষয়। চিত্রশালা  আরো দেখুন  পুরুষ সমকামী সাহিত্য তথ্যসূত্র  বিষয়শ্রেণী:এলজিবিটিকিউ ইতিহাস বিষয়শ্রেণী:সমকামিতা বিষয়শ্রেণী:সাহিত্য বিষয়শ্রেণী:ইংরেজি সাহিত্য বিষয়শ্রেণী:ফরাসি সাহিত্য বিষয়শ্রেণী:সমকামী সাহিত্য বিষয়শ্রেণী:নারী সমকামী সাহিত্য বিষয়শ্রেণী:সাহিত্যের ইতিহাস
সিংনাপুর () ভারতের মহারাষ্ট্র রাজ্যের আহমেদনগর জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে সিংনাপুর শহরের জনসংখ্যা হল ১০,৮৫৮ জন। এর মধ্যে পুরুষ ৫৫% এবং নারী ৪৫%।  এখানে সাক্ষরতার হার ৬৮%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৫৮%। সারা ভারতের সাক্ষরতার হার ৫৯.৫%, তার চাইতে সিংনাপুর এর সাক্ষরতার হার বেশি।  এই শহরের জনসংখ্যার ১৪% হল ৬ বছর বা তার কম বয়সী।   তথ্যসূত্র   বিষয়শ্রেণী:মহারাষ্ট্রের শহর বিষয়শ্রেণী:আহমেদনগর জেলার শহর ও নগর
গাট্টু বাট্টু হলো একটি ভারতীয় এনিমেশন টেলিভিশন ধারাবাহিক। এটি তুনজ এনিমেশন কর্তৃক প্রযোজিত এবং নিকোলিদিয়নে সম্প্রচারিত হয়। ১ মে ২০১৭ থেকে এটির সম্প্রচার শুরু হয়।  কাহিনী সংক্ষেপ  ভিশরামপুর শহরের দুই বন্ধু গাট্টু ও বাট্টু। বাট্টু সাধারণত বুদ্ধিমান এবং গাট্টু সাহসী, যে কিনা খলনায়কদের সাথে যুদ্ধ করে তাদেরকে হারিয়ে দেয়।  চরিত্রসমূহ   বাট্টু: ভিশরামপুর শহরের বাসিন্দা এবং সে বুদ্ধিমান।  গাট্টু: গাট্টুও ভিশরামপুরের বাসিন্দা, সে একজন সাহসী এবং গাট্টু ও বাট্টু দুজনেই ভালো বন্ধু। শের সিং: ভিশরামপুর শহরের ডন।  টিং টং : ডাঃ ভাটাওডেকার এর বন্ধু। সে সামান্য মার্শাল আর্ট জানে এবং নেপালি ভাষায় কথা বলে।  ডাঃ ভাটাওডেকার: ইনি একজন বিজ্ঞানী এবং তিনি গাট্টু-বাট্টু'র জন্য নতুন গ্যাজেট তৈরি করেন। তার সবচেয়ে ভালো বন্ধু টিং টং।  ডানিয়া: শের সিং এর সহযোগী, তার ভালো বন্ধু বানিয়া।  বানিয়া: শের সিং এর সহযোগী এবং ডানিয়ার বন্ধু।   বিমা: সে শের সিং এর ভালো বন্ধু। সে কমলা রঙের টিশার্ট ও আকাশি রঙের প্যান্ট পরিধান করে।  ইন্সপেক্টর মানমানি: সে ভিশরামপুরের একজন পুলিশ ইন্সপেক্টর। সে চা পান করতে পছন্দ করে।  চম্মাক সিং: সে একজন পুলিশ হাওলাদার।  মন্ত্রীজী': সে ভিশরামপুর ও পাশের শহরগুলোর প্রধানমন্ত্রী। সে গাট্টু বাট্টুকে পুরস্কৃত করে যদি তারা চোর ধরতে পারে।  অভ্যর্থনা  গাট্টু বাট্টু'র মিউজিক ভিডিও প্রকাশের তিন সপ্তাহে মোট ২.৭ মিলিয়ন বার দেখা হয়েছিল।  তথ্যসূত্র  বিষয়শ্রেণী:এনিমেশন কার্টুন ধারাবাহিক বিষয়শ্রেণী:ভারতীয় কার্টুন ধারাবাহিক বিষয়শ্রেণী:ভারতীয় অ্যানিমেটেড টেলিভিশন ধারাবাহিক বিষয়শ্রেণী:নিকেলোডিয়নের (ভারতীয় টিভি চ্যানেল) মৌলিক অনুষ্ঠান বিষয়শ্রেণী:ভারতীয় শিশুদের অ্যানিমেটেড হাস্যরসাত্মক টেলিভিশন ধারাবাহিক বিষয়শ্রেণী:২০১৭-এ অভিষিক্ত ভারতীয় টেলিভিশন ধারাবাহিক
thumb|ব্লো-ব্জাং-থুব-ব্স্তান-মি-ফাম-ত্শুল-খ্রিম্স-র্গ্যাল-ম্ত্শান ব্লো-ব্জাং-থুব-ব্স্তান-মি-ফাম-ত্শুল-খ্রিম্স-র্গ্যাল-ম্ত্শান () (১৯০১-১৯৩৭) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দশম 'ফাগ্স-পা-ল্হা () উপাধিধারী বৌদ্ধ লামা ছিলেন। তিনি তিব্বতের খাম্স অঞ্চলে অবস্থিত ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের () উনত্রিশতম প্রধান ছিলেন।   প্রথম জীবন  ব্লো-ব্জাং-থুব-ব্স্তান-মি-ফাম-ত্শুল-খ্রিম্স-র্গ্যাল-ম্ত্শান ১৯০১ খ্রিষ্টাব্দে তিব্বতের স্মার-খাম্স () অঞ্চলের র্দো-'বুম-স্গাং () নামক স্থানে জন্মগ্রহণ করেন। তার পিতার নাম ছিল য়ে-শেস-ছোস-'ফেল () এবং মাতার নাম ছিল ত্শুল-খ্রিম্স-স্গ্রোল-দ্কার ()। ১৯১২ খ্রিষ্টাব্দে ত্রয়োদশ দলাই লামা তাকে ঙ্গাগ-দ্বাং-ব্লো-ব্জাং-'জিগ্স-মেদ-ব্স্তান-পা'ই-র্গ্যাল-ম্ত্শান () নামক নবম 'ফাগ্স-পা-ল্হা () উপাধিধারী বৌদ্ধ লামার পুনর্জন্ম রূপে নিশ্চিত করেন। এরপর তাকে ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের শিক্ষাপ্রদানের জন্য নিয়ে যাওয়া হয়। এই বছর চিং সাম্রাজ্যের পতনের ফলশ্রুতিতে এই বিহারে অগ্নিসংযোগ করে সম্পূর্ণ রূপে ধ্বংস করে দেওয়া হলে তিনি লাসা শহরে যাত্রা করে সে-রা বৌদ্ধবিহার বিশ্ববিদালয়ে ভর্তি হন। এই সময় ত্রয়োদশ দলাই লামা তাকে শিক্ষার্থীর শপথ প্রদান করেন এবং 'জিগ্স-মেদ-ছোস-ক্যি-দ্বাং-ফ্যুগ () নামক সপ্তম র্গ্যা-রা-স্প্রুল-স্কু () তার অন্যতম শিক্ষক ছিলেন।   পরবর্তী জীবন  ১৯১৯ খ্রিষ্টাব্দে তিনি ত্রয়োদশ দলাই লামার অনুমতিক্রমে ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের প্রধানের দায়িত্ব লাভ করে বিহার সংস্কারের দিকে নজর দেন। কিন্তু তার এক বছরের মধ্যে তিনি বিবাহ করলে ত্রয়োদশ দলাই লামা তাকে এই বিহারের প্রধানের পদ থেকে সরিয়ে দিলে ঙ্গাগ-দ্বাং-'জিগ্স-মেদ-ম্খ্যেন-রাব-ব্স্তান-'দ্জিন-'ফ্রিন-লাস নামক () নামক ষষ্ঠ ঝি-বা-ল্হা () উপাধিধারী বৌদ্ধ লামা পুনরায় এই পদে আসীন হন এবং পরবর্তী তিন বছর এই পদে থাকেন। ত্রয়োদশ দলাই লামা কর্তৃক প্রধানের পদ থেকে সরিয়ে দেওয়া হলেও ব্লো-ব্জাং-থুব-ব্স্তান-মি-ফাম-ত্শুল-খ্রিম্স-র্গ্যাল-ম্ত্শান বিভিন্ন স্থানে ধর্মপ্রচার ও বিহার সংস্কার করতে থাকেন, যার ফলে ত্রয়োদশ দলাই লামার নিকটে চামদো অঞ্চলের স্থানীয় নেতারা তাকেই এই বিহারের পরবর্তী প্রধান হিসেবে মনোনীত করার অনুরোধ করেন। ১৯৩৩ খ্রিষ্টাব্দে রাজপ্রতিনিধি থুব-ব্স্তান-'জাম-দ্পাল-য়ে-শেস-র্গ্যাল-ম্ত্শান () নামক পঞ্চম র্বা-স্গ্রেং রিন-পো-ছে () তাদের এই অনুরোধ মেনে নেন। ১৯৩৪ খ্রিষ্টাব্দে ব্লো-ব্জাং-র্নাম-র্গ্যাল-ব্স্তান-'দ্জিন-ল্হুন-গ্রুব () নামক পঞ্চম দ্কোন-র্দোর-স্প্রুল-স্কু () তাকে পুনরায় শিক্ষার্থীর শপথ প্রদান করলে তিনি এই বিহারের উনত্রিশতম প্রধানের দায়িত্ব লাভ করেন এবং তিন বছর এই পদে থকেন।   তথ্যসূত্র      বিষয়শ্রেণী:১৯০১-এ জন্ম বিষয়শ্রেণী:১৯৩৭-এ মৃত্যু বিষয়শ্রেণী:ফাকপা ল্হা বিষয়শ্রেণী:চামদো ত্রিরাব
আল হেলাল আদর্শ ডিগ্রি কলেজ বাংলাদেশের চট্টগ্রাম জেলার একটি শিক্ষাপ্রতিষ্ঠান।   অবস্থান  আল হেলাল আদর্শ ডিগ্রি কলেজ চট্টগ্রাম জেলার সাতকানিয়া উপজেলার চরতী ইউনিয়নের তালগাঁও গ্রামে অবস্থিত।   অবকাঠামো  আল হেলাল আদর্শ ডিগ্রি কলেজ ৩ একর জায়গার ওপর প্রতিষ্ঠিত। এই কলেজে ছাত্র ছাত্রীদের জন্য আলাদা মিলনায়তন রয়েছে। আল হেলাল আদর্শ ডিগ্রি কলেজে একটি পাঠাগার রয়েছে। যেখানে ছাত্র ছাত্রীরা ক্লাস বিরতি সময়ে পাঠাগারের বই-গ্রন্থ পড়তে পারেন। এছাড়াও এতে মাসিক ম্যাগাজিন রাখা হয়।   ইতিহাস  ১৯৯১ সালে আল হেলাল আদর্শ ডিগ্রি কলেজ প্রতিষ্ঠা করা হয়। ১৯শে সেপ্টেম্বর ১৯৯১ তারিখে চট্টগ্রাম শহরের আন্দরকিল্লা এম.ই.এস স্কুল মিলনায়তনে কলেজ প্রতিষ্ঠার উদ্যোগ নেয়া হয়। এই কলেজের স্বপ্নদ্রষ্টা চট্টগ্রাম ইউনানী তিব্বিয়া কলেজের প্রতিষ্ঠাতা কবি ও সাহিত্যিক হাকীম মাওলানা ইসমাঈল হিলালীর সন্তান সাংবাদিক হেলাল হুমায়ুনের দান করা জায়গার উপর কলেজটি প্রতিষ্ঠিত হয়। ১৯৯১ সালের অক্টোবরে গণপ্রজাতন্ত্রী বাংলাদেশ সরকারের তৎকালীন পরিকল্পনা মন্ত্রী এ.এম. জহির উদ্দীন খান কলেজের ভিত্তি প্রস্তর স্থাপন করেন। ১ জানুয়ারি ১৯৯৪ইং থেকক কলেজটি এম.পি.ও ভুক্তি লাভ করে। পরবর্তীতে ১৯৯৮ সালের ১ জুলাই থেকে জাতীয় বিশ্ববিদ্যালয় কর্তৃক ডিগ্রি (পাস) কোর্সের অধিভুক্তি লাভ করে। প্রতিষ্ঠালগ্ন থেকে কলেজের ক্যাম্পাস সম্পূর্ণ রাজনীতি মুক্ত। একাডেমিক শিক্ষার পাশাপাশি ছাত্র-ছাত্রীদের সুপ্ত প্রতিভা বিকাশে নিয়মিত ক্রীড়া ও সাংস্কৃতিক অনুষ্ঠান অনুষ্ঠিত হয়। জাতীয় শিক্ষা সপ্তাহ ১৯৯৩, ১৯৯৪, ১৯৯৬ ও ২০০৩, ২০১৯ এ কলেজটি উপজেলা পর্যায়ে সাতকানিয়া উপজেলার শ্রেষ্ঠ কলেজ নির্বাচিত হয়। ফলাফলের দিক দিয়ে এ কলেজ ডিগ্রি পর্যায়ে সাফল্যের পাশাপাশি উচ্চ মাধ্যমিক পর্যায়ে ভাল ফলাফল করে আসছে।   ব্যবস্থাপনা  আল হেলাল আদর্শ কলেজ পরিচালনার জন্য একটি কলেজ গভর্নিং বডি রয়েছে। যেটি কলেজের কর্মকাণ্ড পরিচালনা করে থাকে। গভর্নিং বডির বর্তমান সভাপতি বাংলাদেশ মহিলা আওয়ামী লীগের কেন্দ্রীয় সদস্য রিজিয়া রেজা চৌধুরী।   শিক্ষা কার্যক্রম  আল হেলাল কলেজে অভিজ্ঞ শিক্ষক-শিক্ষিকা দ্বারা পাঠদান করা হয়। কলেজটিতে একাদশ দ্বাদশ শ্রেণিতে বিজ্ঞান, মানবিক ও ব্যবসায় শিক্ষা বিভাগে পাঠদান করা হয়ে থাকে। এছাড়াও, বর্তমানে জাতীয় বিশ্ববিদ্যালয়ের অধীনে বিবিএস ও বিএসএস কোর্সেও পাঠদান করা হচ্ছে। মূল শিক্ষা কার্যক্রমের পাশাপাশি কলেজটিতে বিভিন্ন সহ-শিক্ষা কার্যক্রম অনুষ্ঠিত হয়ে থাকে। এছাড়াও কলেজটি একটি রাজনীতিমুক্ত ক্যাম্পাস।   তথ্যসূত্র   বিষয়শ্রেণী:সাতকানিয়া উপজেলার শিক্ষাপ্রতিষ্ঠান বিষয়শ্রেণী:চট্টগ্রাম জেলার মহাবিদ্যালয় বিষয়শ্রেণী:চট্টগ্রাম জেলায় জাতীয় বিশ্ববিদ্যালয় অধিভুক্ত মহাবিদ্যালয়
টবিয়াস স্কেলটন টবি রোল্যান্ড-জোন্স (; জন্ম: ২৯ জানুয়ারি, ১৯৮৮) মিডলসেক্সের অ্যাশফোর্ড এলাকায় জন্মগ্রহণকারী প্রথিতযশা ইংরেজ আন্তর্জাতিক ক্রিকেটার। প্রথম-শ্রেণীর কাউন্টি ক্রিকেটে মিডলসেক্সের প্রতিনিধিত্ব করছেন তিনি। দলে তিনি মূলতঃ মিডিয়াম-ফাস্ট, ডানহাতি বোলার হিসেবে খেলছেন। এছাড়াও, নিচেরসারিতে ডানহাতে ব্যাটিংয়ে পারদর্শিতা দেখিয়েছেন টবি রোল্যান্ড-জোন্স।   প্রারম্ভিক জীবন  শৈশবকাল থেকেই ক্রিকেটের প্রতি তার গভীর আসক্তি লক্ষ্য করা যায়। বয়সভিত্তিক ক্রিকেটে মিডলসেক্স কোল্টের পক্ষে খেলেন। শুরুতে ডানহাতি ব্যাটসম্যান হিসেবে খেললেও পরবর্তীতে ডানহাতি মিডিয়াম-ফাস্ট বোলারে রূপান্তরিত হন। হ্যাম্পটন স্কুল ও লিডস বিশ্ববিদ্যালয়ে অধ্যয়ন করেন।  ২০০৭ থেকে ২০১০ সাল পর্যন্ত সারে প্রিমিয়ার লীগে সানবারি ক্রিকেট ক্লাবে খেলেন। ২০০৮ থেকে ২০১০ সাল পর্যন্ত মিডলসেক্স ও ২০০৯ সালে সারের দ্বিতীয় একাদশের পক্ষে আমন্ত্রিত খেলোয়াড় হিসেবে অংশ নেন। ২০১০ সালের গ্রীষ্মে আনুষ্ঠানিকভাবে মিডলসেক্সের পক্ষে চুক্তিবদ্ধ হন।   কাউন্টি ক্রিকেট  কাউন্টি ক্রিকেটে সফলতম মৌসুম অতিবাহিত হবার পর আগস্ট, ২০১০ সালে তিন বছর মেয়াদে চুক্তিতে স্বাক্ষর করেন তিনি। প্রথম-শ্রেণীর খেলাগুলোর প্রথম আট খেলায় ১৯.৬০ গড়ে ৩৮ উইকেট পান। তন্মধ্যে, সেরা বোলিং পরিসংখ্যান গড়েন ৫/৪১। ২৩ সেপ্টেম্বর, ২০১৬ তারিখে ইয়র্কশায়ারের বিপক্ষে দূর্দান্ত খেলেন। খেলায় তিনি হ্যাট্রিক লাভ করেন ও ২৩ বছরের মধ্যে প্রথমবারের মতো মিডলসেক্সকে কাউন্টি চ্যাম্পিয়নশীপের শিরোপা জয়ে প্রভূত ভূমিকা রাখেন।http://www.getwestlondon.co.uk/sport/cricket/middlesex-win-county-championship-toby-11931181   খেলোয়াড়ী জীবন  জুলাই, ২০১৬ সালে পাকিস্তানের বিপক্ষে অনুষ্ঠিত টেস্ট সিরিজের জন্য তাকে মনোনীত করা হয়। কিন্তু বেন স্টোকস ও জেমস অ্যান্ডারসনের পুনরায় অন্তর্ভূক্তির ফলে ওল্ড ট্রাফোর্ডের দ্বিতীয় টেস্ট থেকে বাদ পড়েন।  ২০১৭ সালে উইজডেন কর্তৃক বর্ষসেরা ক্রিকেটার মনোনীত হন তিনি।Kohli named by Wisden as Leading Cricketer in the World April 5, 2017, retrieved 23 April, 2017   তথ্যসূত্র    আরও দেখুন   পল স্টার্লিং  মিচেল ম্যাকক্লেনাগান  উইজডেন বর্ষসেরা ক্রিকেটার  ২০১৩ নিউজিল্যান্ড ক্রিকেট দলের ইংল্যান্ড সফর   বহিঃসংযোগ       মিডলসেক্স কাউন্টি ক্রিকেট ওয়েবসাইট  বিষয়শ্রেণী:১৯৮৮-এ জন্ম বিষয়শ্রেণী:জীবিত ব্যক্তি বিষয়শ্রেণী:ইংরেজ ক্রিকেটার বিষয়শ্রেণী:ইংল্যান্ডের টেস্ট ক্রিকেটার বিষয়শ্রেণী:ইংল্যান্ডের একদিনের আন্তর্জাতিক ক্রিকেটার বিষয়শ্রেণী:উইজডেন বর্ষসেরা ক্রিকেটার বিষয়শ্রেণী:টেস্ট ক্রিকেট অভিষেকে ৫ উইকেট লাভকারী ক্রিকেটার বিষয়শ্রেণী:নর্থ ভার্সাস সাউথের ক্রিকেটার বিষয়শ্রেণী:মিডলসেক্সের ক্রিকেটার বিষয়শ্রেণী:মেরিলেবোন ক্রিকেট ক্লাবের ক্রিকেটার বিষয়শ্রেণী:মিডলসেক্স ক্রিকেট অধিনায়ক বিষয়শ্রেণী:২১শ শতাব্দীর ইংরেজ ক্রিকেটার
হোমি জাহাঙ্গীর ভাভা ( ; ৩০ অক্টোবর ১৯০৯- ২৪ জানুয়ারি ১৯৬৬ খ্রিস্টাব্দ) ভারতের একজন প্রসিদ্ধ নিউক্লীয় পদার্থবিজ্ঞানী, প্রতিষ্ঠাকালীন ব্যবস্থাপক এবং টাটা মৌলিক গবেষণা প্রতিষ্ঠান এর পদার্থবিজ্ঞানের অধ্যাপক ছিলেন৷  তাছাড়া তাঁকে ‘ভারতের নিউক্লীয় প্রোগ্রামের জনক’ বলা হয় । ভাভা ভারতের দুটি প্রসিদ্ধ শিক্ষা তথা গবেষণা প্রতিষ্ঠান টাটা মৌলিক গবেষণা প্রতিষ্ঠান(TIFR) এবং ট্রম্বে এটমিক এনার্জি (AEET)'' প্রতিষ্ঠানের  প্রতিষ্ঠাকালীন ব্যবস্থাপক ছিলেন(যা বর্তমানে তাঁর নামে নামকরণ করা হয়েছে); উভয় প্রতিষ্ঠান ই নিউক্লিয়ার অস্ত্রে ভারতের অগ্রগতিতে ভিত্তি হিসেবে কাজ করছিল যেখানে ভাভা স্বয়ং তত্ত্বাবধায়করূপে ব্যবস্থাপকের দায়িত্ব পালন করতেন।   প্রাথমিক জীবন  হোমি জাহাঙ্গীর ভাভা একটি ধনী এবং বিখ্যাত শিল্পপতি পরিবারে জন্মগ্রহণ করেন, এসূত্রে তিনি দিশ্ব মানিকজি পেটিট এবং দরাবজি টাটার সঙ্গে সম্পৃক্ত হন। ১৯০৯ খ্রিস্টাব্দের ৩০ অক্টোবর ভাভা একটি দীর্ঘ ঐতিহ্যবাহী এবং রাষ্ট্রীয় কাজে আনুগত্য প্রদর্শনকারী সম্ভ্রান্ত পরিবারে জন্মগ্রহণ করেন। তাঁর পিতার নাম হরমুসজি ভাভা, যিনি পেশায় ছিলেন একজন সুপরিচিত আইনজীবী এবং মাতার নাম মেহেরিন।<http://www.igcar.ernet.in/press_releases/press29.htm > মুম্বইয়ের ক্যাথেড্রাল ও জন কন্নন বিদ্যালয় থেকে তিনি প্রাথমিক শিক্ষা গ্রহণ করেন এবং ১৫ বছর বয়সে সিনিয়র কেম্ব্রিজ পরিক্ষায় সম্মানের সঙ্গে উত্তীর্ণ হয়ে এলফিনস্টোন কলেজে প্রবেশ করেন। তাঁর বাবার জেহাঙ্গির নামটি ফারসি শব্দ (جهانگیر) থেকে এসেছে, যার অর্থ হল 'বিশ্ব বিজেতা':fa:جهانگیر  পরবর্তীতে তিনি কেম্ব্রিজ বিশ্ববিদ্যালয় এর  গনভিল ও কাইয়াস কলেজে ভর্তি হওয়ার আগে ১৯২৭ খ্রিস্টাব্দ পর্যন্ত মুম্বইয়ের সাইন্স  ইন্সটিটিউটে অধ্যয়ন করেন। কারণ এটা তাঁর বাবা ও চাচা দরাব টাটার ইচ্ছা ছিল, কেম্ব্রিজ বিশ্ববিদ্যালয় থেকে ভাভাকে মেকানিক্যাল ইঞ্জিনিয়ারিং ডিগ্রি নিয়ে ভারতে ফিরে আসা। তাঁদের উদ্দেশ্য ছিল, যাতে তিনি জমসেদপুরের টাটা আয়রন অ্যান্ড স্টিল কোম্পানির ধাতুবিদ্যাবিশরদ হিসেবে যোগদান করেন।  কর্মজীবন   মৃত্যু  ১৯৬৬ খ্রিস্টাব্দে এক বিমান দুর্ঘটনাতে অকাল প্রয়াত হলেন এই মহান বিজ্ঞানী । ভারতীয় বিজ্ঞান সাধনায় অক্ষয়কীর্তি স্থাপন করে তিনি চিরস্মরনীয় হয়ে আছেন।  পুরস্কার এবং সম্মাননা Padmabhushan (1954)   তথ্যসূত্র  বহিঃসংযোগ   Annotated Bibliography for Homi J. Bhabha from the Alsos Digital Library for Nuclear Issues.  The Woodrow Wilson Center's Nuclear Proliferation International History Project. NPIHP has a series of primary source documents about and by Homi Bhabha.  বিষয়শ্রেণী:ভারতীয় বিজ্ঞানী বিষয়শ্রেণী:২০শ শতাব্দীর ভারতীয় পদার্থবিজ্ঞানী বিষয়শ্রেণী:ভারতীয় জাতীয় বিজ্ঞান একাডেমীর সভ্য বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য বিষয়শ্রেণী:১৯০৯-এ জন্ম বিষয়শ্রেণী:১৯৬৬-এ মৃত্যু বিষয়শ্রেণী:কেমব্রিজ বিশ্ববিদ্যালয়ের প্রাক্তন শিক্ষার্থী বিষয়শ্রেণী:রয়েল সোসাইটির সভ্য বিষয়শ্রেণী:পারসি ব্যক্তি বিষয়শ্রেণী:বিজ্ঞান ও প্রকৌশলে পদ্মভূষণ প্রাপক বিষয়শ্রেণী:ভারতীয় নিউক্লীয় পদার্থবিজ্ঞানী
থাম্ব আলোকচিত্রের বই, (ফটো-বুক নামে বেশি পরিচিত), একটি ছবির বই বা ফটো-বুক হল একটি বই যেখানে ফটোগ্রাফগুলি সামগ্রিক বিষয়বস্তুতে গুরুত্বপূর্ণ অবদান রাখে। বইয়ের প্রতিটি ছবি বইয়ের লেখাগুলোর সাথে গভীরভাবে সম্পর্কিত।   ইতিহাস  ফটো-বুকের আবিস্কার হয়েছে অনেক অনেক আগেই। মধ্যযুগীয় পান্ডুলিপিগুলো ব্যক্তিদের দ্বারা চালু করা হয়েছিল এবং ধর্মীয় লেখকদের দ্বারা আঁকা হয়েছিল। ছবির বইগুলির বিকাশের ক্ষেত্রে সম্ভবত মধ্যযুগীয় শিল্পের সবচেয়ে গুরুত্বপূর্ণ ঐতিহ্য হল দরিদ্র মানুষের বাইবেল, যা বাইবেলের গুরুত্বপূর্ণ ঘটনাগুলির উদাহরণ তৈরি করার চেষ্টা করেছিল যাতে সেগুলি অশিক্ষিতদের দ্বারা বোঝা যায়। এই দৃষ্টান্তগুলি সাধারণত দাগযুক্ত কাঁচের জানালায় পাওয়া যেত, বা পপারস বাইবেল এ আলোকসজ্জা হিসাবে।   তথ্যসূত্র   বিষয়শ্রেণী:ধরন অনুযায়ী বই বিষয়শ্রেণী:সচিত্র বই বিষয়শ্রেণী:আলোকচিত্রগ্রহণ
সৈয়দ মাস্কুল আলম চৌধুরী একজন বাংলাদেশী রাজনীতিবিদ। তিনি ১৯৮৮ সালের চতুর্থ জাতীয় সংসদ নির্বাচনে বগুড়া-২ (শিবগঞ্জ উপজেলা) আসন থেকে ফ্রীডম পার্টির হয়ে সংসদ সদস্য নির্বাচিত হয়েছিলেন।   জন্ম ও প্রাথমিক জীবন  সৈয়দ মাস্কুল আলম চৌধুরী বগুড়া জেলায় জন্ম গ্রহণ করেন।   রাজনৈতিক ও কর্মজীবন  সৈয়দ মাস্কুল আলম চৌধুরী বঙ্গবন্ধুর খুনের অভিযুক্ত দল ফ্রীডম পার্টির নেতা। তিনি ১৯৮৮ সালের চতুর্থ জাতীয় সংসদ নির্বাচনে বগুড়া-২ (শিবগঞ্জ উপজেলা) আসন থেকে ফ্রীডম পার্টির হয়ে সংসদ সদস্য নির্বাচিত হয়েছিলেন।    আরও দেখুন    চতুর্থ জাতীয় সংসদ সদস্যদের তালিকা  বগুড়া-২   তথ্যসূত্র    বহিঃসংযোগ    চতুর্থ জাতীয় সংসদ সদস্যদের তালিকা (১৯৮৮)  --বাংলাদেশ নির্বাচন কমিশন  বিষয়শ্রেণী:চতুর্থ জাতীয় সংসদ সদস্য বিষয়শ্রেণী:বগুড়া জেলার রাজনীতিবিদ বিষয়শ্রেণী:জীবিত ব্যক্তি
ফ্রেদেরিকো চাভেজ গুইদেজ (; ; জন্ম: ৩ অক্টোবর, ১৯৮৩) ব্রাজিলের তিওফিলো ওতোনি এলাকায় জন্মগ্রহণকারী ফুটবলার। ব্রাজিলীয় ক্লাব ফ্লুমিনেন্সে দলের অন্যতম স্ট্রাইকার তিনি। পেশাদার ফুটবল লিগে সবচেয়ে দ্রুততম গোলের অধিকারী হিসেবে আমেরিকা মাইনেইরো দলের পক্ষাবলম্বন করে ভিলা নোভার বিপক্ষে এ কৃতিত্ব দেখান। খেলা শুরুর মাত্র ৩.১৭ সেকেন্ডে তিনি ঐ গোলটি করেন।   ব্রাজিল দল  ২৭ এপ্রিল, ২০০৫ তারিখে গুয়েতমালা দলের বিপক্ষে এক প্রীতি খেলার শেষদিকে বদলী খেলোয়াড় হিসেবে মাঠে নামেন ফ্রেড। ঐ বছরেরই ১২ নভেম্বর সংযুক্ত আরব আমিরাতের সাথে ব্রাজিল দলের প্রীতি খেলায় ২ গোল করেন, যাতে ব্রাজিল ৮-০ ব্যবধানে বিজয়ী হয়।  ২০০৬ সালের ফিফা বিশ্বকাপ বাছাইপর্বের কোন খেলায় অংশ না নিয়েও বিশ্বকাপে অংশগ্রহণ করেন। ১৮ জুন, ২০০৬ তারিখে অস্ট্রেলিয়ার বিপক্ষে নিজ বিশ্বকাপের প্রথম গোল করেন। কোপা আমেরিকায় প্যারাগুয়ের বিরুদ্ধে সমতাসূচক গোল করে দলকে পরাজয়ের হাত থেকে রক্ষা করেন।  ২০১৩ সালের শুরুতে আন্তর্জাতিক পর্যায়ে পুনরায় ডাক পান। ম্যানেজার হিসেবে লুইজ ফেলিপে স্কলারি’র প্রত্যাবর্তনে ফেব্রুয়ারিতে ইংল্যান্ডের বিপক্ষে প্রীতি খেলায় অংশ নেন। এরপর ২ জুন, ২০১৩ তারিখে মারাকানায় গোল করেন যা ২০১৪ সালের ফিফা বিশ্বকাপের অন্যতম মাঠ।   সম্মাননা  ২২ জুন, ২০১৩ তারিখে অনুষ্ঠিত ২০১৩ সালের কনফেডারেশন্স কাপের গ্রুপ-পর্বের খেলায় দুই গোল করে দলকে ইতালির বিপক্ষে ৪-২ ব্যবধানে জয়লাভ করান। এছাড়াও, ২৬ জুন অনুষ্ঠিত ফুটবল খেলায় উরুগুয়ের বিপক্ষে গোল করেন। কনফেডারেশন্স কাপের চূড়ান্ত খেলায় স্পেনের বিপক্ষে ৩-০ গোলের মধ্যে নিজেই করেন দুই গোল। এরফলে স্বাগতিক ব্রাজিল সফলভাবে প্রতিযোগিতা সমাপণ করে অপরাজিত চ্যাম্পিয়ন হয়। এ প্রতিযোগিতায় তিনি ৫ গোল করে যৌথভাবে সর্বোচ্চ গোল করার অধিকারী হন ও সিলভার সু্ ট্রফি লাভ করেন।   তথ্যসূত্র    বহিঃসংযোগ   Official Website        বিষয়শ্রেণী:ব্রাজিলের আন্তর্জাতিক ফুটবলার বিষয়শ্রেণী:১৯৮৩-এ জন্ম বিষয়শ্রেণী:জীবিত ব্যক্তি বিষয়শ্রেণী:২০০৬ ফিফা বিশ্বকাপের খেলোয়াড় বিষয়শ্রেণী:২০০৭ কোপা আমেরিকার খেলোয়াড় বিষয়শ্রেণী:২০১১ কোপা আমেরিকার খেলোয়াড় বিষয়শ্রেণী:২০১৩ ফিফা কনফেডারেশন্স কাপের খেলোয়াড় বিষয়শ্রেণী:ফিফা কনফেডারেশন্স কাপ বিজয়ী খেলোয়াড় বিষয়শ্রেণী:২০১৪ ফিফা বিশ্বকাপের খেলোয়াড় বিষয়শ্রেণী:লিগ ১-এর খেলোয়াড় বিষয়শ্রেণী:ওলাঁপিক লিয়োনের খেলোয়াড় বিষয়শ্রেণী:ক্লাব আতলেতিকো মিনেইরোর খেলোয়াড় বিষয়শ্রেণী:ফ্লুমিনেন্সে ফুটবল ক্লাবের খেলোয়াড় বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড় বিষয়শ্রেণী:কোপা আমেরিকা বিজয়ী খেলোয়াড় বিষয়শ্রেণী:ব্রাজিলীয় প্রবাসী পুরুষ ফুটবলার বিষয়শ্রেণী:ফ্রান্সে ব্রাজিলীয় প্রবাসী ক্রীড়াবিদ বিষয়শ্রেণী:ফ্রান্সে প্রবাসী ফুটবলার বিষয়শ্রেণী:আমেরিকা ফুটবল ক্লাবের (মিনাস জেরাইস) খেলোয়াড় বিষয়শ্রেণী:কাম্পেওনাতো ব্রাজিলেইরো সেরিয়ে বি-এর খেলোয়াড় বিষয়শ্রেণী:পুরুষ ফুটবল ফরোয়ার্ড বিষয়শ্রেণী:ব্রাজিলীয় পুরুষ ফুটবলার
মুহাম্মাদ ইবনে আবদুল্লাহ ইবনে হাসান ইবনে আবি নুমায়ি (    ) জায়েদ ইবনে মুহসিনের সাথে অংশীদারিত্বে ১৬৩১ থেকে ১৬৩২ সাল পর্যন্ত মক্কার আমির এবং হেজাজের শাসক ছিলেন।   তিনি  মক্কার আমির শরীফ আবদুল্লাহ ইবনে হাসানের পুত্র ছিলেন। শুক্রবার, ১ সফর ১০৪১ হিজরি (২৯ আগস্ট ১৬৩১) তারিখে, আবদুল্লাহ সিংহাসন ত্যাগ করে মুহাম্মদ এবং যায়েদ ইবনে মুহসিনকে তার উত্তরসূরি হিসেবে নিয়োগ দেন।    মুহাম্মদ এবং জায়েদ শা'বান (মার্চ ১৬৩২) পর্যন্ত একসাথে শাসন করেন। পরে সেনাপতি কোর মাহমুদ এবং আলী বে-এর নেতৃত্বে একটি বিদ্রোহী ইয়েমেনি সেনাবাহিনী মক্কা দখল করে নেয়। বিদ্রোহীরা নামি ইবনে আবদুল মুত্তালিব নামে একজন প্রতিদ্বন্দ্বী চাচাতো ভাইয়ের সঙ্গে জোট বাঁধে। মিশরে যাওয়ার পথে শহরে প্রবেশের অনুমতি না পাওয়ার পর মক্কা অভিমুখে যাত্রা করে। মুহাম্মদ ও জায়েদ জেদ্দার গভর্নর মুস্তফা বে-এর সঙ্গে বিদ্রোহীদের বিরুদ্ধে লড়াই করেন। ২৫ শাবান, বুধবার (১৭ মার্চ ১৬৩২) ওয়াদি আল-বিয়ারের কাছে তারা পরাজিত হন। এই যুদ্ধে মুহাম্মদ নিহত হন। তার সাথে আশরাফদের একটি দল এবং দুই শতাধিক সৈন্য সহ অধিকাংশ  উসমানীয় সেনা নিহত হয়। আশরাফরা  সেদিনই তার দেহ মক্কায় ফিরিয়ে আনেন। তারা তাকে গোসল করান ও জানাযার নামাজ পড়েন। তারপর আল-মালাহতে  মুহাম্মাদকে দাফন করেন।    জায়েদ বাকি আশরাফদের নিয়ে ওয়াদি মার আল-জাহরানে পালিয়ে যান। এরপর নামি বিদ্রোহীদের সঙ্গে মক্কায় প্রবেশ করে আমিরাত দখল করেন।    তথ্যসূত্র    গ্রন্থপঞ্জি              বিষয়শ্রেণী:১৭শ শতাব্দীর আরব ব্যক্তি বিষয়শ্রেণী:১৬৩২-এ মৃত্যু বিষয়শ্রেণী:মক্কার শরিফ